Narodna skupština
20160126

Zahvaljujem. Dakle, još jedanput ću ponoviti. Član 26. govori o zabranama, gospodine ministre. Ponoviću, oglašavanje u školi i predškolskoj ustanovi ili drugoj ustanovi namenjenoj maloletnicima nije dozvoljeno, osim ako služi zaštiti opšteg interesa i interesa maloletnika, kao i vaspitnoj, obrazovnoj i sportskoj delatnosti, mi smo dodali – izdavačkoj i kulturnoj. Zašto? Zato što isuviše uopšteni pojmovi u delu zakona koji je restriktivan i koji zabranjuje, daje mogućnosti različitog tumačenja. Mislim, a mislim da i vi delite moje mišljenje, da u ovim članovima koji su restriktivni moramo da budemo jasni, decidirani i da smanjimo maksimalno mogućnost slobodnog tumačenja. Zahvaljujem.